เจ้าภาพ เยอรมนี จำเป็นต้องชนะเพื่อคว้าอันดับ 1 ของกลุ่มโดยส่งนักเตะชุดใหญ่ลงสนามมีเพียง โรเบิร์ต ฮูธ กองหลังร่างยักษ์ลงมาแทน คริสตอฟ เมตเซลเดอร์ ที่มีอาการบาดเจ็บเล็กน้อยทางด้าน เอกวาดอร์ เข้ารอบแน่นอนแล้ว ทำให้ส่งตัวสำรองลงเล่นถึง 5 คน เกมออกสตาร์ทมาได้เพียงแค่ 4 นาทีเท่านั้น เยอรมนี ก็ทะยานขึ้นนำเร็ว 1-0 เมื่อกองหลัง เปอร์ เมอร์เตซัคเกอร์เติมขึ้นมากระดกบอลในเขตโทษด้านซ้ายข้ามไปถึงเสาสอง บาสเตียน ชไวน์สไตเกอร์ ใช้ความเร็วเติมขึ้นมาตบบอลเรียดเข้ากลางให้ มิโรสลาฟโคลเซ กดด้วยขวาเรียดเสียบเสาสองสุดคมหลังจาก เยอรมนี นำเร็วทำให้เกมรุกค่อนข้างๆ ที่จะเอื่อยลงไป ทำให้กุนซือเจอร์เก้น คลิ้นส์มันน์ต้อง ออกมายืนตะโกนโหวกเหวกกระตุ้นลูกทีมอยู่ข้างสนาม จนมาถึงนาที 19 ทีมมีลุ้นอีกครั้งเมื่อ ฟิลิปป์ ลาห์ม แบ๊กซ้ายเติมขึ้นมาสูงก่อนเปิดบอลโด่งเข้ากลางให้ แบรนด์ ชไนเดอร์ วิ่งเข้ามาตะบันแต่โด่งข้ามคานออกไป แผงมิดฟิลด์ของ เอกวาดอร์ ต่อบอลสูงกับ เยอรมนีได้บ้างแต่ว่าจังหวะจบสกอร์ไม่เฉียบคมเนื่องจากสองกองหน้าตัวจริงไม่ได้ลงสนาม
เจ้าภาพ เยอรมนี ต้องการชนะเพื่อคว้าอันดับ 1 ของกลุ่มโดยส่งนักเตะชุดใหญ่ลงสนามมีชื่อว่าอะไร 
โรเบิร์ต ฮูธ